કોર્પોરેશન દ્વારા લીકેજની સમસ્યા નિવારવા માટે વર્ષોથી કોલર વિનાની ડ્રેનેજ પાઇલ લાઇન નાંખવાનું બંધ કરી દીધું છે. મ્યુનિ. ટેન્ડર બહાર પાડે તો કોલરવાળી પાઇપ નાંખવાના રૂપિયા કોન્ટ્રાક્ટરોને ચૂકવે છે પણ પૂર્વ વિસ્તારના વસ્ત્રાલ વોર્ડમાં કોન્ટ્રાક્ટરો બેફામ રીતે કોલર વિનાની પાઇપ નાંખી રહ્યાં છે જેથી આ પાઇપ સસ્તી હોવાથી કોન્ટ્રાક્ટરને લાખોનો ફાયદો થાય છે જ્યારે લીકેજની સમસ્યા યથાવત રહેતા નાગરિકોને પરેશાનીનો સામનો કરવો પડી રહ્યો છે તેવો આક્ષેપ વિપક્ષે કર્યો છે સાથે સમગ્ર કૌભાંડની વિજિલન્સ પાસે તપાસ કરાવવાની માગણી કરી છે.